BMO Field

BMO Field on staadion Torontos Ontario provintsis Kanadas. Staadion on koduväljak Toronto FC-le, mis kuulub USA ja Kanada klubijalgpalli kõrgliigasse (Major League Soccer), ja Toronto Argonauts-ile, mis mängib Kanada jalgpalli kõrgliigas CFL. BMO Field ehitati algselt spetsiaalselt jalgpallile mõeldud staadioniks 2007. aasta U-20 maailmameistrivõistluste jaoks ning seal peeti ka 2014. aasta U-20 naiste maailmameistrivõistluste mänge. Staadionil võõrustas Kanada koondis 2022. aasta jalgpalli maailmameistrivõistluste kvalifikatsioonimängus Jamaica jalgpallikoondist ning kindlustas võiduga 36-aasta pikkuse vaheaja järel pääsu finaalturniirile. Sellel staadionil ei ole Kanada meestekoondis kaotanud ühtki mängu. BMO Field valiti 2026. aasta jalgpalli maailmameistrivõistluste mängude toimumiskohaks. Toronto linn nõustus investeerima staadioni uuendamisse istekohtade ajutise laiendamisega 45 000-ni. Seejärel tehti ka muid uuendusi, sealhulgas uue katuseterrassi ja puhkeruumi, meeskondade varjualuste, LED-videotabloode ja uue helisüsteemi rajamine. Tööde teostuseks eraldas linn 123 miljonit dollarit. Renoveerimistööd viidi läbi kahes etapis hooaegadel 2024/2025 ja 2025/2026, lõplikuks maksumuseks kujunes 157,9 miljonit dollarit. Staadion nimetatakse turniiri ajal ajutiselt ümber Toronto Stadiumiks. Ainsa seni BMO Fieldi staadionil toimunud muusikakontserdi andis progressiivse roki ansambel Genesis 7. septembril 2007. Viited Välislink Inside BMO Field’s massive $157.9M FIFA World Cup 2026 renovations Video, YouTube